1921 m.

1921 m. buvo nekeliamieji metai, prasidedantys šeštadienį pagal Grigaliaus kalendorių.

Lietuvoje

Įvykiai 

 Sausio 3 d. – prasidėjo pirmasis Lietuvos katalikų kongresas;
 Sausio 22 d. – Kaune įkurtas Vytauto Didžiojo karo muziejus;
 Vasario 17 d. – įsteigta neoficiali Lietuvos atstovybė Vatikane, pirmasis atstovas – daktaras Juozas Šaulys;
 Kovo 8 d. – Estija pripažino Lietuvą de jure;
 Kovo 14 d. – Argentina pripažino Lietuvą de jure;
 Balandžio 21 d. – Briuselyje pradėtos Lietuvos ir Lenkijos vyriausybių derybos dėl tarpusavio santykių;
Liepos 26 d. –  atidaryta oro linija Karaliaučius-Kaunas. Vėliau pratęsta iki Berlyno. Skrydžius aptarnavo: Lloyd Luftdienst, Danziger Luftdienst, Danziger Luftpost;
 Rugsėjo 22 d. – Lietuva priimama į Tautų Sąjungą pilnateise nare;
 Lapkričio 11 d. – Lietuvos Steigiamasis Seimas priėmė nutarimą prijungti Klaipėdos kraštą prie Lietuvos;
 Gruodžio 9 d. – Brazilija pripažino Lietuvą de jure.

Gimtadieniai 

 Sausio 1 d. – Petras Vaškys, Lietuvos keramikas, skulptorius (m. 2001 m.).
 Sausio 5 d.:
 Antanas Vadopalas, agronomijos profesorius, habilituotas daktaras (m. 2005 m.).
 Vaclovas Rackevičius, vargonininkas, pedagogas ir choro dirigentas (m. 1973 m.).
 Sausio 11 d.:
 Leonas Jovaiša, Lietuvos edukologas, habilituotas socialinių mokslų daktaras (m. 2017 m.).
 Pranas Lapė, Lietuvos tapytojas, grafikas (m. 2010 m.).
 Sausio 14 d. – Henrikas Černiauskas, Lietuvos agronomas selekcininkas, biomedicinos mokslų daktaras.
 Sausio 20 d. – Leokadija Diržinskaitė-Piliušenko, Lietuvos TSR valstybės ir partinė veikėja (m. 2008 m.).
 Sausio 23 d. – Marija Gimbutienė, lietuvių kilmės archeologė ir antropologė, archeomitologijos pradininkė, tyrusi Europos neolito ir bronzos amžiaus kultūras (m. 1994 m.).
 Sausio 29 d. – Pranas Judickas, Lietuvos ekonomistas, habilituotas socialinių mokslų daktaras.
 Sausio 30 d. – Juozas Kavaliauskas, Lietuvos pedagogas.

 Vasario 2 d. – Vytautas Jurėnas, Lietuvos inžinierius mechanikas, technologijos mokslų daktaras.
 Vasario 12 d. – Kira Katerina Daujotaitė, Lietuvos šokėja, choreografė, pedagogė. Viena išraiškos šokio pradininkių Lietuvoje.
 Vasario 21 d. – Juzė Andriuškevičienė, Lietuvos gydytoja psichiatrė, habilituota biomedicinos mokslų daktarė.
 Vasario 22 d. – Petras Vladas Danisevičius, Lietuvos teisininkas, socialinių mokslų daktaras.
 Vasario 23 d. – Leizeris Aizinbudas, Lietuvos veterinarijos gydytojas, biologijos mokslų daktaras.

 Kovo 2 d. – Vytautas Mikalauskas, lietuvių kino režisierius, kinotyrininkas (m. 2002 m.).
 Kovo 3 d. – Alfonsas Nakas, Lietuvos žurnalistas, JAV lietuvių visuomenės veikėjas.
 Kovo 4 d. – Kazys Vitkus, lietuvių teatro ir kino aktorius, J. Miltinio mokinys, Panevėžio dramos teatro fotografas ir metraštininkas: rinko publikacijas apie Panevėžio dramos teatrą, fotografavo spektaklius (m. 1995 m.).
 Kovo 10 d. – Bronė Balaišienė, Lietuvos stalo tenisininkė, trenerė (m. 1983 m.).
 Kovo 11 d.:
 Jonas Macaitis, Lietuvos leksikografas (m. 1989 m.).
 Vytautas Četkauskas, vargonininkas, choro dirigentas, pedagogas (m. 2000 m.).
 Kovo 14 d. – Vaclovas Aliulis, Lietuvos kunigas, marijonas, visuomenės veikėjas.
 Kovo 24 d. – Vitalis Gruodis, Lietuvos teatro aktorius, teatro, televizijos ir kino režisierius.
 Kovo 27 d.:
 Albinas Morkus, lietuvių rašytojas ir vertėjas (m. 1967 m.).
 Jokūbas Minkevičius, Lietuvos filosofas, habilituotas humanitarinių mokslų daktaras, Lietuvos mokslų akademijos akademikas, politinis bei visuomenės veikėjas, Lietuvos nepriklausomos valstybės atstatymo akto signataras (m. 1996 m.).

 Balandžio 5 d.: 
 Jurgis Danys, Lietuvos gydytojas terapeutas, habilituotas biomedicinos mokslų daktaras (m. 2016 m.).
 Vytautas Gutauskas, muzikos mokytojas ir chorvedys.
 Balandžio 6 d. – Genovaitė Vasiliauskienė-Stanaitytė, dainininkė (lyrinis sopranas) ir chorvedė.
 Balandžio 9 d. – Bronius Babkauskas, lietuvių aktorius (m. 1975 m.).
 Balandžio 15 d. – Algimantas Jonas Marcinkevičius, Lietuvos gydytojas kardiochirurgas, širdies chirurgijos ir organų transplantacijos pradininkas Lietuvoje, habilituotas biomedicinos mokslų daktaras.
 Balandžio 16 d. – Kazys Ėringis, Lietuvos ekologas, visuomenės veikėjas, habilituotas biomedicinos mokslų daktaras (m. 2006 m.).
 Balandžio 20 d. – Abdonas Lietuvninkas, Lietuvos dainininkas (bosas), pedagogas (m. 1994 m.).
 Balandžio 25 d. – Liudas Dambrauskas, žymus rezistentas, politinis kalinys, rašytojas ir publicistas, technikos mokslų daktaras (m. 2003 m.).
 Balandžio 27 d. – Mikalojus Kondratas, pedagogas, etnografas, visuomenės veikėjas (m. 2006 m.).

 Gegužės 1 d.:
 Vytautas Kerbelis, kompozitorius, vargonininkas, chorvedys, dailininkas (m. 1995 m.).
 Vytautas Pakštas, chorvedys ir pedagogas.
 Gegužės 3 d.:
 Elena Vainienė, Lenkijos lietuvių mokytoja. Įvertinta Lietuvos didžiojo kunigaikščio Gedimino ordino medaliu (m. 2003 m.).
 Vaclovas Balčiūnas, Lietuvos architektas (m. 1996 m.).
 Gegužės 9 d. – Ferdinandas Kaunas, Lietuvos gydytojas, JAV lietuvių visuomenės veikėjas (m. 2008 m.).
 Gegužės 14 d. – Kęstutis Jonas Čerkeliūnas, Lietuvos išeivijos žurnalistas, architektas.
 Gegužės 21 d.:
 Andrejus Dmitrijevičius Sacharovas, sovietų branduolinės fizikos atstovas, disidentas ir žmogaus teisių aktyvistas. Sacharovas buvo civilinių teisių ir reformų Sovietų Sąjungoje šalininkas. 1975 m. gavo Nobelio premiją (m. 1989 m.).
 Antanas Krištopaitis, dailininkas, kolekcionierius, etnografas, visuomenės veikėjas, Šiaulių miesto Garbės pilietis.

 Birželio 4 d. – Klemensas Bagdonavičius, vargonininkas ir chorvedys (m. 1996 m.).
 Birželio 5 d. – Vytautas Mačernis, lietuvių poetas (m. 1944 m.).
 Birželio 7 d. – Bernardas Lounas, Lietuvos žydų kilmės JAV gydytojas, kardiologas, defibriliatoriaus išradėjas, Nobelio taikos premijos laureatas (1985 m.) (m. 2021 m.).
 Birželio 8 d. – Antanas Mončys, Lietuvos skulptorius modernistas (m. 1993 m.).
 Birželio 10 d. – Vytautas Sirtautas, Lietuvos kalbininkas, poliglotas, vadovėlių autorius, poetas (m. 2008 m.).
Birželio 12 d. − Viktoras Starošas Lietuvos kino režisierius, Aukso karštligės direktorius. 
 Birželio 14 d. – Antanas Keblys, dainininkas (baritonas) ir chorvedys.
 Birželio 23 d. – Nina Mitropolskaja, Lietuvos rusų literatūros ir tautosakos tyrinėtoja, humanitarinių mokslų daktarė (m. 1993 m.).
 Birželio 24 d. – Jonas Sereikis, Lietuvos pedagogas, poetas, Šiaulių miesto visuomenės veikėjas (m. 1974 m.).
 Birželio 25 d. – Abramas Molčadskis, Lietuvos chemikas, fizinių mokslų daktaras (m. 1997 m.).
 Birželio 27 d. – Algirdas Lekavičius, Lietuvos botanikas floristas, habilituotas biomedicinos mokslų daktaras (m. 1999 m.).

 Liepos 14 d. – Leonas Čibiras, Lietuvos miškininkas, dendrologas, kraštovaizdžio architektas (m. 1992 m.).
 Liepos 17 d. – Kazys Knoras, chorvedys, pedagogas, dainininkas, vargonininkas, kompozitorius mėgėjas.
 Liepos 27 d. – Jonas Kubilius, matematikas, jauniausias ir ilgiausiai pareigas ėjęs Vilniaus universiteto rektorius.
 Liepos 30 d. – Adolfina Budrikaitė-Zulonienė, Lietuvos teatro aktorė (m. 1985 m.).

 Rugpjūčio 3 d. – Vacys Reimeris, lietuvių poetas, vertėjas.
 Rugpjūčio 10 d.:
 Juozas Lukša-Daumantas, kovotojas už Lietuvos laisvę (m. 1951 m.).
 Leonas Klumbys, Lietuvos neurochirurgas, medicinos mokslų daktaras, profesorius. Neurochirurgijos pradininkas Lietuvoje (m. 2010 m.).
 Rugpjūčio 15 d. – Eduardas Červinskas, Lietuvos geografas, fizinių mokslų daktaras.
 Rugpjūčio 19 d. – Jonas Algirdas Antanaitis, Lietuvos pasipriešinimo bolševikų okupacijai dalyvis, ūkio, politinis ir visuomenės veikėjas.
 Rugpjūčio 23 d. – Bronius Aras, Bruno Aras, Čekauskas, JAV architektas, inžinierius.
 Rugpjūčio 25 d. – Aleksandras Šešelgis, Lietuvos literatūros tyrinėtojas, tekstologas (m. 1997 m.).
 Rugpjūčio 28 d. – Vincas Jakubauskas, Lietuvos inžinierius mechanikas, technologijos mokslų daktaras (m. 1994 m.).

 Rugsėjo 26 d. – Ansas Lymantas, Mažosios Lietuvos visuomenės veikėjas, lietuvių spaudos darbuotojas, žurnalistas, dailininkas (m. 2002 m.).
 Rugsėjo 30 d. – Andrius Kuprevičius, garsus pianistas, keletą metų vadovavęs ir chorui (m. 1997 m.).

 Spalio 1 d. – Pranciškus Beinaris, Lietuvos vargonininkas, chorvedys, kompozitorius (m. 2007 m.).
 Spalio 16 d. – Jonas Karčiauskas, Lietuvos ir Lenkijos lietuvių mokytojas, poetas, „Aušros“ žurnalo redaktorius (m. 2005 m.).
 Spalio 21 d. – Vladas Daujotas, dailininkas tekstilininkas, Lietuvos Dailės akademijos profesorius (m. 2009 m.).
 Spalio 29 d. – Alfredas Franckaitis, evangelikų liuteronų kunigas, vertėjas.

 Lapkričio 3 d. – Karolis Bučinskis, garsus JAV aktorius, žinomas Charles Bronson pseudonimu (m. 2003 m.).
 Lapkričio 9 d. – Povilas Kemėšis, Lietuvos inžinierius elektrotechnikas, habilituotas technologijos mokslų daktaras (m. 2008 m.).

 Gruodžio 12 d. – Leonas Aranauskas, Rusijos architektas.
 Gruodžio 14 d. – Zuzana Masiulevičiūtė, Lietuvos dainininkė (sopranas).
 Gruodžio 19 d. – Jonas Petrošius, katalikų dvasininkas, kunigas, prelatas (nuo 1987 m.), žurnalistas (m. 2009 m.).
 Gruodžio 25 d. – Jokūbas Dargis, dainininkas, pedagogas, chorvedys (m. 1968 m.).

 Jonas Žilevičius, šaulių sąjungos veikėjas.
 Česlovas Krivaitis, lietuvių katalikų dvasininkas, Širvintų krašto garbės pilietis (m. 2004 m.).

Mirtys 
 Kovo 11 d. – Tomas Astramskas, lietuvių visuomenės veikėjas, publicistas, leidėjas (g. 1853 m.).
 Kovo 24 d. – Juozas Šnapštys-Margalis, Lietuvos poetas, kunigas (g. 1877 m.).
 Gegužės 5 d. – Naftalis Fridmanas, Lietuvos žydų politikas, advokatas (g. 1863 m.).
 Gegužės 25 d. – Česlovas Chmielevskis, Lietuvos geologas, paleontologas, hidrografas (g. 1867 m.).
 Birželio 26 d.:
 Dovas Zaunius, Mažosios Lietuvos ir Lietuvos visuomenės veikėjas, spaudos darbuotojas. Diplomato Dovo Zauniaus, bibliografės, spaudos darbuotojos Mortos Zauniūtės tėvas (g. 1845 m.).
 Mikelis Hofmanas, Mažosios Lietuvos poetas, visuomenės ir kultūros veikėjas (g. 1889 m.).
 Birželio 27 d. – Kristupas Lokys, Mažosios Lietuvos evangelikų liuteronų kunigas, misionierius, lietuvių raštijos darbuotojas (g. 1860 m.).
 Rugpjūčio 24 d. – Adolfas Neimanas, Lietuvos evangelikų reformatų kunigas, vertėjas. (g. 1845 m.).
 Gruodžio 7 d. – Žemaitė, lietuvių rašytoja, laisvamanė (g. 1845 m.).
 Gruodžio 17 d. – Jeronimas Ralys, gydytojas, prozininkas, vertėjas, Jonavos rajono garbės pilietis (g. 1876 m.).

Pasaulyje

Įvykiai 

 Sausio 22 d. – Ispanijoje įvedamas privalomas darbuotojų draudimas;
 Sausio 28 d. – didžiosios valstybės Paryžiuje sutarė, kad Vokietija per 42 metus turės sumokėti 10 milijardų svarų karo reparacijų;
 Vasario 3 d. – Čarlis Čaplinas pristatė pirmąjį vaidybinį filmą „Mažylis“ („The Kid“);
 Kovo 17 d. – Londone atidaryta Marie Stopes įkurta pirmoji Gimstamumo kontrolės klinika. Bažnyčia tam prieštaravo;
 Rugpjūčio 2 d. – Neapolyje mirė garsiausias pasaulyje operos tenoras Enrico Caruso;
 Lapkričio 14 d. – transliuojama pirmoji BBC radijo programa. Naujienų biuletenį pateikė agentūra Reuters;
 Gruodžio 6 d. – Didžioji Britanija pasirašė taikos sutartį, pagal kurią 26 grafystės Airijos saloje tapo laisva Airijos valstybe. Šešios grafystės šiaurinėje salos dalyje liko Jungtinės Karalystės valdomis.
Nedatuoti
 Nepavyksta pirmas bandymas užkopti į Everestą;
 Pavyksta susintetinti benziną iš anglies.

Gimtadieniai 

 Sausio 5 d. – Frydrichas Diurenmatas, žymus šveicarų dramaturgas, publicistas, dailininkas ekspresionistas. Rašė vokiečių kalba (m. 1990 m.).
 Sausio 10 d. – Anatolijus Konevas, Rusijos krepšininkas, rungtyniavęs Maskvos "Dinamo" ir Maskvos CSKA klubuose bei TSRS rinktinėje (m. 1965 m.).
 Sausio 18 d. – Yoichiro Nambu, JAV japonų fizikas, žinomas indėliu į teorinę fiziką. 2008 m. jis buvo apdovanotas Nobelio fizikos premija už spontaniškos simetrijos pažaidos subatominėje fizikoje atradimą.
 Sausio 21 d. – John Rawls, buvo amerikiečių filosofas, Harvardo Universiteto politinės filosofijos profesorius ir knygų autorius. Anglakalbėse šalyse jis laikomas vienu svarbiausių XX a. politinių filosofų, o bendrai laikomas įtakingiausiu liberalizmo šalininku po John Stuart Mill (m. 2002 m.).
 Sausio 26 d. – Akio Morita, japonų verslininkas, vienas garsios elektrotechnikos bendrovės „Sony“ steigėjų (m. 1999 m.).

 Vasario 4 d. – Betty Friedan, JAV rašytoja, aktyvistė ir feministė, kuri yra laikoma moterų judėjimo antrosios bangos pradininke. 1966 metais Betė įkūrė nacionalinę moterų organizaciją, kurios tikslas buvo grąžinti moteris į Amerikos visuomenės sūkurį vienodomis teisėmis su vyrais (m. 2006 m.).
 Vasario 14 d. – Richard Reeve Baxter, amerikiečių teisininkas, teisėtyrininkas tarptautininkas, humanitarinės teisės specialistas, Harvardo universiteto (1959-1979) profesorius, Tarptautinio Teisingumo Teismo (ICJ) teisėjas.
 Vasario 22 d. – Žanas Bedelis Bokasa, Centrinės Afrikos Respublikos diktatorius, pasiskelbęs save imperatoriumi, šalį valdė 1966-1979 m (m. 1996 m.).

 Kovo 11 d. – Astoras Piacola, Argentinos tango kompozitorius, bandoneono virtuozas. Jis laikomas tradicinės tango muzikos revoliucionieriumi, su tango sujungęs džiazo, klasikinės muzikos elementus ir sukūręs vadinamąjį „naująjį tango“ (Nuevo tango) (m. 1992 m.).
 Kovo 24 d. – Vasilijus Vasilijevičius Smyslovas, Rusijos šachmatininkas, tarptautinis didmeistris, buvęs šachmatų pasaulio čempionu nuo 1957-1958 (m. 2010 m.).
 Kovo 25 d. – Aleksandras Lembergas, latvių baleto artistas, baletmeisteris, pedagogas (m. 1985 m.).
 Kovo 31 d. – Lėja Davidova-Medenė, latvių skulptorė (m. 1986 m.).

 Balandžio 14 d. – Thomas Crombie Schelling, 2005 m. Nobelio ekonomikos premijos laureatas.
 Balandžio 24 d. – Alfredas Gateris, latvių kalbininkas, vertėjas, gydytojas (m. 1986 m.).

 Gegužės 2 d. – Satjadžitas Rėjus, vienas iškiliausių Indijos kinorežisierių; taip pat scenaristas, vaikų rašytojas, kompozitorius (m. 1992 m.).
 Gegužės 12 d. – Jozefas Boisas, vokiečių skulptorius, iliustratorius, meno žinovas ir pedagogas. Studijavo Diuseldorfo akademijoje. Kūriniams naudojo savita techniką ir priemones. Konceptualistas (m. 1986 m.).

 Birželio 9 d. – Suharto, ilgametis Indonezijos prezidentas (1967-1988 m.), generolas, politikas (m. 2008 m.).
 Birželio 10 d. – Princas Filipas, karalienės Elžbietos II vyras (m. 2021 m.).
 Birželio 29 d. – Reinhard Mohn, vokiečių verslininkas, leidėjas, „Bertelsmann“ vadovas (m. 2009 m.).

 Liepos 4 d. – Žeraras Debre, prancūzų kilmės JAV ekonomistas ir matematikas, Nobelio ekonomikos premijos laureatas (m. 2004 m.).
 Liepos 14 d. – Geoffrey Wilkinson, 1973 m. Nobelio chemijos premijos laureatas (m. 1996 m.).
 Liepos 15 d. – Robert Bruce Merrifield, 1984 m. Nobelio chemijos premijos laureatas (m. 2006 m.).
 Liepos 19 d. – Rosalyn Sussman Yalow, 1977 m. Nobelio fiziologijos ir medicinos premijos laureatas.

 Rugpjūčio 10 d. – Ion Negoiţescu, rumunų literatūros istorikas, kritikas, poetas ir romanistas. Jis buvo vienas iš Sibio literatūros draugijos narių. Negoiţescu pradėjo savo karjerą kaip paauglys ir tapo žinomas kaip literatūros ideologas. Iki 1990 m. jis buvo vienas iš nedaugelio atvirai homoseksualių inteligentų Rumunijoje (m. 1993 m.).
 Rugpjūčio 16 d. – Imantas Kuokaras, latvių choro dirigentas, pedagogas.
 Rugpjūčio 17 d. – Gidas Kuokaras, latvių choro dirigentas, pedagogas.
 Rugpjūčio 23 d. – Kenneth Joseph Arrow, 1972 m. Nobelio ekonomikos premijos laureatas.

 Rugsėjo 12 d. – Stanislavas Lemas, žymus lenkų mokslinės fantastikos rašytojas (m. 2006 m.).
 Rugsėjo 21 d. – Nilsas Bejerotas, švedų kriminalistas ir psichologas (m. 1988 m.).

 Spalio 22 d. – Czesław Słania, lenkų dailininkas, vienas žymiausių pasaulio pašto ženklų ir banknotų graverių. Pasak Gineso rekordų knygos - produktyviausias pašto ženklų dailininkų (sukūrė virš 1000) (m. 2005 m.).

 Lapkričio 26 d. – Fransuaz Žilo, prancūzų dailininkė ir knygų autorė, gyvenusi Niujorke ir Paryžiuje. Išgarsėjo kaip Pablo Picasso draugė ir mūza 1944–1953 m. ir jo vaikų Claude Picasso ir Paloma Picasso motina. Vėliau ji ištekėjo už amerikiečių mokslininko Jono Salko, sukūrusio vakciną nuo poliomelito ir įsteigusio pasaulinio garso Salko biologinių studijų instiutą (m. 2023 m.).

 Gruodžio 18 d. – Jurijus Vladimirovičius Nikulinas, garsus tarybinis kino aktorius bei ilgametis Maskvos cirko klounas (m. 1997 m.).

 Imre Friedmanas, amerikiečių mokslininkas ir išradėjas, parašęs daug straipsnių apie galimą gyvybės egzistavimą Marse (m. 2007 m.).

Mirtys 
 Sausio 23 d. – Mykola Leontovyčius, ukrainiečių kompozitorius, choro dirigentas, pedagogas, folklorininkas (g. 1877 m.).
 Vasario 8 d. – Piotras Aleksejevičius Kropotkinas, kunigaikštis, vienas iš pirmųjų Rusijos anarchistų ir vienas iš pirmųjų anarcho-komunizmo šalininkų (g. 1842 m.).
 Spalio 27 d. – Yan Fu, vienas iš XIX a. pab. reformatoriško judėjimo Kinijoje idėjinių lyderių (g. 1853 m.).
 Spalio 28 d. – Viljamas Speirsas Briusas, škotų poliarinis keliautojas. Jis organizavo ekspediciją „Scotia“ (1902-1904 m.) į Antarktidą ir vėliau keliavo į Svalbardą. Briusas buvo pakviestas dalyvauti Roberto Skoto ekspedicijoje į Pietų ašigalį, tačiau jis atsisakė, nes manė, kad ekspedicijos tikslas buvo paviršutiniškas (g. 1867 m.).
 Lapkričio 4 d. – Oskaras Montelijus, Švedijos archeologas, kultūros istorikas, vienas mokslinės archeologijos pradininkų (g. 1843 m.).
 Gruodžio 16 d. – Charles Camille Saint-Saëns, prancūzų kompozitorius, vargonininkas, dirigentas ir pianistas, labiausiai išgarsėjęs savo kūriniais „Žvėrių karnavalas“, „Samsonas ir Dalila“, „Danse Macabre“ ir simfonija Nr. 3 (vargonų simfonija) (g. 1835 m.).
 Gruodžio 25 d. – Vladimiras Korolenko, rusų rašytojas (g. 1853 m.).

Nobelio premijos 

Nobelio premijos laureatai:
 Chemijos – Frederick Soddy (1877–1956);
 Fizikos – Albert Einstein;
 Literatūros – Anatolis Fransas;
 Taikos – Karl Hjalmar Branting, Christian Lous Lange.

Nuorodos 

1921 m.